# Braille-neuvottelukunnan toimintakertomus 2018

## Braille-neuvottelukunta 1.5.2014–30.4.2018, uusi toimikunta alkaen 1.5.2018

Neuvottelukunnalla alkoi uusi nelivuotinen toimikausi 1.5.2018.

Puheenjohtajana toimi Teuvo Heikkonen Näkövammaisten liitosta 30.4. saakka. Uutena puheenkohtajana aloitti 1.5 koulutussuunnittelija Eeva-Liisa Koskinen Näkövammaisten liitosta.
Jäsenet:

Tutkija Riitta Eronen, Kotimaisten kielten keskus 30.4.saakka; Kotuksen uusi edustaja 1.5 alkaen erityisasiantuntija Riitta Korhonen
Teemu Kuusisto, filosofian maisteri
Markku Leskinen, yliopistonopettaja, Jyväskylän yliopisto, 30.4. saakka; 1.5. alkaen erityisasiantuntija Antti Raike, Aalto yliopisto
Tuija Piili-Jokinen, ohjaava opettaja, Oppimis- ja ohjauskeskus Onerva
Maria von Rutenberg, ammatillinen erityisopettaja. Ammattiopisto Live, Arlan toimipaikka
Kirsi Ylänne, saavutettavuusasiantuntija, Celia, 30.4.saakka; 1. 5. alkaen oppimateriaalisuunnittelija Lauri Kannas

Asiantuntijajäsenenä Tessa Bamberg, FSS sekä 1.5. alkaen Essi Aura, Celia.

Sihteerinä toimi Marjo Kauttonen, Celia.

## Kokoukset

Braille-neuvottelukunta kokoontui vanhalla kokoonpanolla kaksi kertaa. Uusi toimikunta kokoontui kolme kertaa. Kokoukset pidettiin Iiris-keskuksessa, paitsi syyskuun kokous Aalto yliopistolla.

Vuoden 2018 pohjoismaisten Braille-neuvottelukuntien kokous järjestettiin Norjassa 18.-19.10.2018. Neuvottelukunnasta kokoukseen osallistuivat Tuija Piili-Jokinen, Maria Rutenberg ja Eeva-Liisa Koskinen.

## Osallistuminen seminaareihin

Braille-neuvottelukunta myönsi matka-avustusta Valteri-koulu Onervan opettajalle Riitta Kangasaholle Learning Media Assessment -kongressiin Tukholmassa 20.-21.11.2018. Riitan matkaraportti kongressista käsiteltiin kokouksessa 5/2018.

## Muu toiminta

Matematiikan AsciiMath-merkintöjen päivitystä jatkettiin.

Julkaistiin näkövammaisalan sanasto www.pistekirjoitus.fi-sivustolla. Suomenkielisiä hakusanoja on yli 220.

Otettiin muihin oppaisiin tilattavaksi Anna-Liisa Hiltusen Lukemisen iloa. Pistekirjoituksen lukutaito aikuisille -oppaan päivitetty versio.

Aloitettiin kokoamaan uutta opetteluaineistoa aikuisena sokeutuvien henkilöiden pisteopiskelun tueksi. Työryhmässä toimivat Riitta Korhonen, Eeva-Liisa Koskinen, Tessa Bamberg, Maria Rutenberg ja Marjo Kauttonen. Työtä jatketaan alkuvuonna 2019.

Hannele Wilkman Celiasta kertoi neuvottelukunnalle foneettisten merkkien tilanteesta. Päätettiin jatkaa aiheesta vuonna 2019.

Ylläpidettiin ja päivitettiin Braille-neuvottelukunnan www-sivustoa [www.pistekirjoitus.fi](http://www.pistekirjoitus.fi).